Henry FitzRoy (1158)

Henry FitzRoy (født 1103, død 1158) var sønn av Henrik I av England og den walisiske prinsessen Nest ferch Rhys fra Dinefwr Castle, Carmarthenshire, datter av prins Rhys ap Tewdwr av Deheubarth og hans hustru Gwladys ferch Rhywallon. Henry FitzRoy var født utenfor ekteskap.

Etter at Nest Verch Rhys’ far døde og normannerne hadde rykket militært inn i Wales, tilbød den engelske kongen å bli Nest ferch Rhys’ verge. Hun var kjent som en enestående vakker kvinne, og før et år var gått, hadde kongen tatt henne til sengs. Etter at Henry FitzRoy ble født, fikk kongen giftet henne bort.

Det er svært lite som vites om Henry FitzRoy. Etternavnet tyder på at hans kongelige opphav var velkjent da «FitzRoy» er tradisjonelt for «kongesønn», fra fransk fitz = sønn av, roy, roi = konge. Antagelig vokste han opp hos i sin mor i Wales, men i en anglo-normannisk husholdning. Han ble drept i et slag på Anglesey i 1158.

Han skal ha vært far til: The Peerage
 Robert FitzHenry
 Meiler FitzHenry
 Master Morgan FitzHenry
 Amabel FitzHenry

 Referanser 

 Litteratur 
 Turvey, Roger: The Welsh Princes: The Native Rulers of Wales, 1063–1283. Pearson Education 2002

Kategori:Wales' historie
Kategori:Fødsler i 1103
Kategori:Dødsfall i 1158